Toukokuun-laulu
Terve tienoillemme,
 Kaunis Toukokuu!
 Terve leikkiemme
 Suoja sulosuu!
 Tunteen jumal’-liemu
 Valjetessas läikkyy,
 Rakkaus ja riemu
 Kaikkialla väikkyy;
 Murhe kevääll’ lymyy,
 Itkust’ ilo hymyy,
 Huolten pilvist’ aamu ruskottaa.

 Kukka kuihtununna
 All’ ol’ hyyn ja jään,
 Syksyll’ lakastunna
 Kuoli mielellään.
 Talvi – hirmun lailla,
 Joka seudut raastaa,
 Autioilla mailla
 Käskyn kieltä haastaa –
 Haudall’ istui, sääti
 Surmaa, kaikki jääti
 Synkkä, kolkko niinkuin kuolon yö.

 Säteitä ei luotu
 Pohjan aamuhun,
 Kyyneleit’ ei suotu
 Yölle, siksi kun
 Ajain joutsenillaan
 Kukkais-kevät koitti,
 Päivän’ kultas, illan,
 Aamun purppuroitti,
 Sorsi talven vallan,
 Mursi kahleet hallan,
 Vienon Flooran kutsui nähtäviin.

 Nytpä lehtoloista
 Sulle nousevat
 Kukkais-silmikoista
 Uhrit riemuisat;
 Kiitostas vaan huohuu
 Ruusut ruskoposket,
 Kunniakses kuohuu
 Hopeoitaan kosket;
 Linnut riemumielin
 Laulaa kiitoskielin
 Kanssamme: oi terve Toukokuu!